Moeitelose dekgewasse vir jong boorde | Landbou
Moeitelose dekgewasse vir jong boorde
Hierdie boord is in Oktober 2019 gevestig. Die swenkgras is in April 2019 en die medics op die bankie in Maart 2020 gesaai. Die medics op die foto het in Maart vanjaar ontkiem uit die saad van die aanvanklike medics. foto's verskaf
Vir mnr. Neville van Buuren van die Oak Valley-boerdery by Grabouw is dit belangrik dat dekgewasse onkruid onderdruk, voedingstowwe in die grond opbou en beskerm, en min onderhoud verg.
Hy het in die herfs langswenkgras (Festuca arundinacea) in die werksry gevestig voor die bome geplant is. Die daaropvolgende herfs is medics op die bankie gevestig.
"Swenkgras onderdruk onkruid baie doeltreffend, is netjies en groei nie oormatig hoog en welig nie. Dit bind die grondstruktuur en voorkom dus wind- en watererosie. Dit is 'n maklike saad om te saai en meerjarig, wat beteken ek hoef dit nie elke herfs te vestig nie."